L'Ajuntament d'Alaquàs homenatja la veïna Francisca Ruiz Campos amb motiu de al IV Setmana de les Persones Majors
25/09/2009

# L'Ajuntament d'Alaquàs homenatja la veïna Francisca Ruiz Campos amb motiu de al IV Setmana de les Persones Majors

*   25/09/2009
*   [Imprimir](#)
*   Compartir
*    https://www.alaquas.org/documento.asp?id\_do=11642

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11642%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20homenatja%20la%20ve%C3%AFna%20Francisca%20Ruiz%20Campos%20amb%20motiu%20de%20al%20IV%20Setmana%20de%20les%20Persones%20Majors)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11642/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11642/25092009img_9650_Form_4.jpg)](https://www.alaquas.org/ficheros/documentos/2009/2/11642/25092009img_9650_Form_10.jpg "<a href='https://www.alaquas.org/ficheros/documentos/2009/2/11642/25092009img_9650_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs homenatja la veïna Francisca Ruiz Campos amb motiu de al IV Setmana de les Persones Majors</a>")

Amb aquest acte es vol reconèixer la trajectòria personal dels veïns i les veïnes més majors de la ciutat

L'Ajuntament d'Alaquàs va realitzar ahir dijous el tradicional Homenatge a les Persones Majors de la ciutat. Francisca Ruiz Campos, de 96 anys d'edat, va ser la protagonista d'aquest acte que es celebra cada any al Castell d'Alaquàs per destacar i reconèixer la trajectòria de les persones més majors de la ciutat i oferir-los un dia especial en què se senten els protagonistes.

L'Alcaldessa d'Alaquàs, Elvira García, va ser l'encarregada de retre aquest homenatge públic a Francisca Ruiz Campos, que va estar acompanyada per la seua família i per centenars de persones que van assistir a l'acte oficial celebrat al claustre del Castell d'Alaquàs amb motiu de la IV Setmana de les Persones Majors d'Alaquàs.

En les intervencions, Elvira García va destacar de l'homenatjada la seua participació en la vida social i cultural d'Alaquàs i va realitzar un recorregut per les diverses etapes de la seua vida. A continuació es va projectar un audiovisual amb imatges gràfiques sobre les experiències viscudes per l'homenatjada i la seua família. En l'acte van participar també tres dels guanyadors i guanyadores del Concurs de Literatura Infantil El Teuladí d'Alaquàs, que van llegir i dedicar a la protagonista els seus treballs relacionats amb les persones majors.

Francisca Ruiz Campos és filla de José Ruiz Mateu, conegut pel _tio Colau_, i de Maria Campos Barrachina. Residia al carrer Nou junt amb la seua família. Va tindre una gran relació amb sa tia, la mare Josefa Campos, que va dedicar la seua vida a la catequesi, fundant la família de l'església de "les operàries catequistes".

Francisca és la segona de tres germanes i va nàixer a Alaquàs el 10 d'abril de 1913. Els seus pares treballaven en l'elaboració dels ventalls. Es va casar l'any 1936 amb 23 anys d'edat amb Vicent García Yago i va tindre una filla als 24 anys, Paquita García Ruiz, que va nàixer i passar la seua infància al carrer Ramón y Cajal.

Des de molt jove, Francisca va haver de treballar molt dur per poder eixir endavant. Era una dona a la que li agradava molt el treball manual i es pot observar en els diferents treballs que va realitzar. El primer treball que va tindre el realitzava a casa. Confeccionava ventalls, compaginant aquest treball amb les tasques domèstiques i familiars. Va treballar també en la fàbrica Nasio d'Aldaia, on treballava en la confecció del joguet i complements per a nines. Posteriorment, va treballar en la fàbrica de Gironés, realitzava pinces d'estendre la roba i altres utensilis.

Finalment va adquirir una vivenda en l'avinguda País Valencià, on resideix actualment amb la seua filla Paquita. És una persona molt activa en la vida social i cultural d'Alaquàs. Té tot el recolzament de la seua família, composada per 3 nétes (Sunsi, Paqui i Maria José) i 3 besnéts, (María, José, Elisa i el que ve en camí). La seua vida familiar està centrada precisament en ells. Sa casa és punt d'encontre de tots i totes.